stanford-oval/wikipedia huggingface dataset:
Leptobunus borealis

| Leptobunus borealis |
| --- | --- |
 Leptobunus borealis.
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Niveljalkaiset Arthropoda
Luokka::  Hämähäkkieläimet Arachnida
Lahko::  Lukit Opiliones
Heimo::  Seinälukit Phalangiidae
Suku::  Leptobunus
Laji::  borealis
Kaksiosainen nimi
 Leptobunus borealis  (Banks, 1899) 
Infobox OKNimi-testi OK: 
Leptobunus borealis on seinälukkien (Phalangiidae) heimoon ja lukkien (Opiliones) lahkoon kuuluva hämähäkkieläin. Lajia tavataan Euroopassa, Pohjois-Amerikassa ja Pohjois-Aasiassa Kiinaa lukuun ottamatta.
Massimo Stano

| Mitalit | Mitalit | Mitalit |  |
| --- | --- | --- | --- |
|  Massimo Stano vuonna 2021. |  Massimo Stano vuonna 2021. |  Massimo Stano vuonna 2021. |  |
Maa:   Italia
Miesten yleisurheilu
|  Olympialaiset  |  Olympialaiset  |  Olympialaiset  |  |
|  Kultaa | Tokio 2020 | 20 km kävely |  |
| MM-kilpailut  | MM-kilpailut  | MM-kilpailut  |  |
|  Kultaa | Eugene 2022 | 35 km kävely |  |
| Kävelyn maailmancup  | Kävelyn maailmancup  | Kävelyn maailmancup  |  |
|  Hopeaa | Taicang 2018 | 20 km kävely (joukkue) |  |
|  Pronssia | Taicang 2018 | 20 km kävely |  |
Massimo Stano (s. 27. helmikuuta 1992) on italialainen kilpakävelijä. Hän on 20 kilometrin kävelyn olympiavoittaja vuoden 2020 kesäolympialaisista ajalla 1.21.05 ja 35 kilometrin maailmanmestari Eugenen MM-kilpailuista 2022 euroopanennätysajalla 2.23.14.
Stano saavutti alle 23-vuotiaiden EM-kilpailuissa hopeaa 20 kilomtrin kävelyssä 2013. Vuoden 2015 yleisurheilun maailmanmestaruuskilpailuissa hän sijoittui 20 kilometrin kävelyssä 19:nneksi ja Berliinin EM-kilpailuissa 2018 neljänneksi. Vuoden 2018 kävelyn joukkuemaailmanmestaruuskilpailuissa hän saavutti samalla matkalla pronssia. Vuoden 2019 yleisurheilun maailmanmestaruuskilpailuissa Stano sijoittui 20 kilometrin kävelyssä 14:nneksi ja Münchenin EM-kilpailuissa 2022 kahdeksanneksi. Hän sijoittui 35 kilometrin kävelyssä seitsemänneksi ja keskeytti 20 kilometrin kävelyn Budapestin MM-kilpailuissa 2023
.
Stano käveli 20 kilometrin Italian ennätyksen 1.17.45 La Coruñassa 8. kesäkuuta 2019.
Leptoglanis

| Leptoglanis> Tieteellinen luokittelu |
| --- | --- |
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Viuhkaeväiset Actinopterygii
Lahko::  Monnikalat Siluriformes
Heimo::  Sukkulamonnit Amblycipitidae
Suku::  Leptoglanis  Boulenger, 1902
Lajit
 Leptoglanis bouilloni  Leptoglanis xenognathus 
Katso myös
   Leptoglanis Wikispeciesissä  
Infobox OKNimi-testi OK: 
Leptoglanis on sukkulamonneihin kuuluva kalasuku. Siihen kuuluu FishBasen mukaan vain kaksi lajia, Leptoglanis bouilloni ja Leptoglanis xenognathus.
Leopold von Ranke

Leopold von Ranke.
Leopold von Ranke (21. joulukuuta 1795 Wiehe – 23. toukokuuta 1886 Berliini) oli saksalainen historioitsija. Häntä on kutsuttu "suurimmaksi saksalaiseksi historioitsijaksi", "objektiivisen historiankirjoituksen isäksi" ja "historiatieteen perustajaksi".
”Rankelainen” tutkimussuunta korosti lähdekritiikkiä ja objektiivisuuden vaatimusta historiantutkimuksen metodissa. Ranken kuuluisa formulointi historiantutkimuksen tehtävästä oli lause Wie es eigentlich gewesen.
Ranken tutkimusalueet olivat laajoja, ja hän julkaisi tieteellisiä tutkimuksia, jotka liittyivät muun muassa Saksan, Ranskan, Serbian ja Preussin historioihin. Lisäksi hän käsitteli esimerkiksi paaviuden historiaa teoksessaan Die römischen Päpste in den letzen vier Jahrhunderten (Rooman paavit viimeisen neljänsadan vuoden aikana, 1834–1836).
Aiheesta muualla

Kuvia tai muita tiedostoja aiheesta Leopold von Ranke Wikimedia Commonsissa
Leena Puotiniemi

| Leena Puotiniemi |
| --- | --- |

Henkilötiedot
Syntynyt: 19. maaliskuuta 1976 (ikä 48) Helsinki
Ammatti:  Ruotsin kielen opettaja
Uran tiedot
Aktiivisena:  2009–2014
Laji:  Kestävyysjuoksu
Leena Puotiniemi (o.s. Ahonen, s. 19. maaliskuuta 1976 Helsinki) on suomalainen kestävyysjuoksija. Hän edusti vuoteen 2007 Pakilan Vetoa ja sittemmin IF Länkeniä.
Puotiniemi alkoi juosta kilpaa vasta 27-vuotiaana, ja viisi vuotta myöhemmin hän alkoi harjoitella ammattimaisesti. Maratonilla Puotiniemi alitti kolmen tunnin rajan vuonna 2009. Hän saavutti Kalevan kisoissa 10 000 metrin juoksussa hopeaa vuonna 2011 ja pronssia 2010. Hän on maratonin Suomen mestari vuodelta 2011, puolimaratonin SM-kilpailuissa hän on ollut toinen 2011 ja kolmas 2010. Puotiniemi edusti Suomea maaottelussa ensimmäisen kerran 2010 sijoittuen 10 000 metrillä viidenneksi. Hänet valittiin Lontoon vuoden 2012 kesäolympialaisten Suomen joukkueeseen, mutta kisoihin valmistautumista haittasi takareiden hamstring-syndrooma. Puotiniemen sijoitus oli lopulta 87. ajalla 2.42.01.
Puotiniemi voitti Helsinki City Marathonin vuosina 2010, 2011 ja 2013.
Puotiniemi on ammatiltaan ruotsin kielen opettaja.
Henkilökohtaiset ennätykset > Ulkoradat

| Matka | Aika | Paikka | Päivä |
| --- | --- | --- | --- |
| 5 000 m | 17.12,12 | Mikkeli | 30. heinäkuuta 2011 |
| 10 000 m | 34.15,72 | Helsinki | 9. syyskuuta 2011 |
| Puolimaraton | 1.14.26 | Vantaa | 9. lokakuuta 2011 |
| Maraton | 2.35.54 | Berliini | 25. syyskuuta 2011 |
Aiheesta muualla

Ylen Elävä Arkisto: Leena Puotiniemi – vahingossa olympialaisiin
Maja lapsuuden reunalla

| Maja lapsuuden reunalla> Petite maman |
| --- | --- |

Ohjaaja:  Céline Sciamma
Käsikirjoittaja:  Céline Sciamma
Tuottaja:  Bénédicte Couvreur
Säveltäjä:  Jean-Baptiste deLaubier
Kuvaaja:  Claire Mathon
Leikkaaja:  Julien Lacheray
Pääosat:   Joséphine Sanz  Gabrielle Sanz  Nina Meurisse  Stéphane Varupenne  Margot Abascal 
Valmistustiedot
Valmistusmaa:  Ranska
Tuotantoyhtiö:   Lilies Films  France 3 Cinéma 
Levittäjä:  Pyramide Distribution
Ensi-ilta:  2021
Kesto:  73 min
Alkuperäiskieli:  ranska
Aiheesta muualla
IMDb 
Elonet
AllMovie
Infobox OKNimi-testi OK: 
Maja lapsuuden reunalla (Petite maman) on vuonna 2021 ensi-iltansa saanut elokuva jonka on ohjannut ja käsikirjoittanut Céline Sciamma. Elokuvan päärooleissa ovat kaksoset Joséphine ja Gabrielle Sanz.
Juoni

Maja lapsuuden reunalla -elokuvassa 8-vuotias Nelly (Joséphine Sanz) lähtee vanhempiensa kanssa tyhjentämään isoäidin asuntoa tämän kuoleman jälkeen. Hänen äidilleen käy tavaroiden pakkaaminen lapsuudenkodissa kuitenkin liian raskaaksi, ja hän lähtee kotiin, ja Nelly jää isänsä kanssa tekemään sen loppuun. Kun Nelly leikkii isoäidin talon takana samassa metsässä jossa hänen äitinsäkin leikki pienenä, hän tapaa siellä Marionin (Gabrielle Sanz) jonka kanssa he rakentavat majaa yhdessä, ja ystävystyvät. Ilmenee että he ovat saman ikäisiä, ja kun tutustuvat toisiinsa alkaa heidän elämässään tulla esiin yhtäläisyyksiä. Jossain vaiheessa Nelly ymmärtää että Marion on hänen äitinsä saman ikäisenä kun hän itse on.
Näyttelijät

| 0 | 1 | 2 |
| --- | --- | --- |
|  Joséphine Sanz  | … |  Nelly   |
|  Gabrielle Sanz  | … |  Marion   |
|  Nina Meurisse  | … |  Nellyn äiti   |
|  Stéphane Varupenne  | … |  isä   |
|  Margot Abascal  | … |  isoäiti   |
Lähde:
Aiheesta muualla

Maja lapsuuden reunalla (Katsottavissa 13. helmikuuta 2023 asti) Yle Areena.  16.11.2022. Viitattu 27.11.2022.
Bradshaw, Peter: Petite Maman review – Céline Sciamma's spellbinding ghost story The Guardian.  3.3.2021. Viitattu 27.11.2022. (englanniksi)
Dargis, Manohla: ‘Petite Maman’ Review: Into the Woods The New York Times.  21.4.2022. Viitattu 27.11.2022. (englanniksi)
Massimo Rivola

| Massimo Rivola |
| --- | --- |

Henkilötiedot
Syntynyt: 7. joulukuuta 1971 Faenza, Italia
Kansalaisuus:   Italia
Muut tiedot
Aktiivisena:  1998–
Massimo Rivola (s. 7. joulukuuta 1971 Faenza, Italia) on italialainen urheilujohtaja. Nykyisin hän toimii Ferrarin nuorten kuljettajien akatemian johtana. Rivola aloitti uransa Minardilla vuonna 1998 toimien markkinointi puolella ja tallin urheilujohtana vuodet 2000–2005. Vuodet 2006–2008 hän toimi Toro Rosson tiimin managerina. Rivola toimi vuodet 2009–2015 Ferrarin urheilujohtana.
Käännös suomeksi
Leptobunus parvulus

| Leptobunus parvulus |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Niveljalkaiset Arthropoda
Luokka::  Hämähäkkieläimet Arachnida
Lahko::  Lukit Opiliones
Heimo::  Seinälukit Phalangiidae
Suku::  Leptobunus
Laji::  parvulus
Kaksiosainen nimi
 Leptobunus parvulus  (Banks, 1894) 
Infobox OKNimi-testi OK: 
Leptobunus parvulus on seinälukkien (Phalangiidae) heimoon ja lukkien (Opiliones) lahkoon kuuluva hämähäkkieläin. Nathan Banks kuvasi lajin tieteelle vuonna 1894.
Levinneisyys

Lajia tavataan Pohjois-Amerikassa.
Les Vans

Kauppakatu Les Vansissa
Les Vans on kunta Ardèchen departementissa Rhône-Alpesin hallintoalueella Ranskassa. Kunnassa oli 2 664 asukasta vuoden 1999 väestönlaskennassa. Les Vansin pinta-ala on 31 neliökilometriä.
Les Trois Glorieuses

Les Trois Glorieuses (suom. Kolme "loisteliasta" tai pikemmin Kolme kunnian päivää) oli Kongon kansantasavallan kansallislaulu. Sen nimi viittaa 13. – 15. elokuuta 1963 tapahtuneeseen kansannousuun Brazzavillen Kongossa, jossa itsevaltaiseksi mainittu presidentti Fulbert Youlou syrjäytettiin vallasta. Kansannousun takana oli ammattiyhdistysliike ja kommunistinen Kongon nuorisounioni Union de la jeunesse congolaise. Laulu on kolmisäkeistöinen, ja sen on säveltänyt Philippe Mockouamy ja ranskaksi sanoittanut Henri Lopès. On huomattava, että Kongon siirtomaaisännän Ranskan vallankumouksessa vuonna 1830 tunnetaan myös sama termi kuin laulun nimi on. Laulu oli virallisena kansallishymninä vuodesta 1970 vuoteen 1991, jolloin kansantasavalta muuttui Kongon tasavallaksi.
Kertosäe kuuluu:
Vapaasti suomennettuna se tarkoittaa:
Marco Bizot

Marco Bizot vuonna 2012.
Marco Bizot (s. 10. maaliskuuta 1991 Hoorn) on alankomaalainen jalkapalloilija, pelipaikaltaan maalivahti. Hän pelasi Ajaxin junioreissa mutta ei päässyt edustusjoukkueeseen. Hän pelasi lainasopimuksella Cambuurissa ja on sittemmin edustanut pääsarjatasolla Groningenia, belgialaista Genkiä ja kesästä 2017 alkaen AZ Alkmaaria. Hän on pelannut yli 200 pääsarjaottelua.
Bizot on pelannut useissa Alankomaiden nuorisomaajoukkueissa. Hän oli varamaalivahtina alle 19-vuotiaiden Euroopan-mestaruuskilpailuissa 2010 ja pelasi yhden alkulohko-ottelun alle 21-vuotiaiden EM-kilpailuissa 2013. Hän pelasi A-maajoukkueessa ensimmäisen ja toistaiseksi ainoan ottelunsa marraskuussa 2020 ystävyysottelussa Espanjaa vastaan.
Markko Märtin

| Markko Märtin |
| --- | --- |
 Markko Märtin vuonna 2006.
Henkilötiedot
Syntynyt: 10. marraskuuta 1975 (ikä 48) Tartto, Viro
Kansalaisuus:   Viro
WRC-ura
Aktiivivuodet:  1997–2005
Kartanlukija(t):   Michael Park  Toomas Kitsing
Entiset tallit:  Toyota (1997–2000) Subaru (2001) Ford (2002–2004) Peugeot (2005)
Kilpailuja:  84
Maailmanmestaruuksia:  0
Voittoja:  5
Erikoiskoevoittoja:  101
MM-pisteitä:  207
Ensimmäinen kilpailu:  Suomen ralli 1997
Ensimmäinen voitto:  Akropolis-ralli 2003
Viimeinen voitto:  Katalonian ralli 2004
Viimeinen kilpailu:  Walesin ralli 2005
Sijoitus kaudella 2005:  5. (53 p.)
Markko Märtin (s. 10. marraskuuta 1975 Tartto) on virolainen entinen rallikuljettaja.
Ura rallin MM-sarjassa

Märtinin paras saavutus on MM-sarjan kolmostila kaudella 2004. Hän on urallaan voittanut viisi MM-osakilpailua. Neste-rallin Suomessa hän on voittanut kerran, kaudella 2003.
Märtinin kartanlukija oli vuoteen 2000 asti Toomas Kitsing, jonka jälkeen kuolemaansa asti Michael Park.
Michael Parkin kuolema ja uran lopetus

18. syyskuuta 2005 Märtin ajoi Walesin rallissa rajusti ulos, jolloin hänen kartanlukijansa Michael Park sai surmansa. Märtin lopetti uransa MM-tasolla välittömästi, mutta ajoi jonkin aikaa satunnaisesti Subarun, Fordin ja Minin testikuljettajana, ja vuonna 2010 osallistui Rally Estoniaan, jonka hän voitti. Seuraavana vuonna Märtin tuli toiseksi Kristo Kraagin kanssa Ford Focus RS WRC 03 -autolla.
Märtin kertoi myöhemmin haastattelussa suomalaiselle Vauhdin Maailma -moottoriurheilulehdelle, että oli jo uransa alussa päättänyt lopettaa MM-tasolla 30-vuotiaana.
Ralliuransa jälkeen Märtin ajoi kolme kilpailua Tanskan rata-autosarjassa Danish Touringcar Championshipissä, mutta lopetti ajanpuutteen vuoksi. Hän on myöhemmin pyörittänyt Tallinnassa omaa rallitalliaan, ja toiminut maanmiehensä Ott Tänakin managerina.
Rallin MM-sarjan tulokset

(Tulosselitteet)
| Kausi | Talli | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 1997 | Markko Märtin | MON   | SWE   | KEN   | POR   | ESP   | FRA   | ARG   | GRE   | NZL   | FIN Kesk. | IDN   | ITA   | AUS   | GBR   |  |  | 0 | NC |
| 1998 | Markko Märtin | MON   | SWE   | KEN   | POR Kesk. | ESP   | FRA   | ARG   | GRE   | NZL   | FIN 12 | ITA 9 | AUS   | GBR Kesk. |  |  |  | 0 | NC |
| 1999 | Markko Märtin | MON   | SWE 8 | KEN   | POR Kesk. | ESP   | FRA   | ARG   | GRE 5 | NZL   | FIN Kesk. | CHN   | ITA Kesk. | AUS   | GBR 8 |  |  | 2 | 18. |
| 2000 | Lukoil EOS Rally Team | MON   | SWE 9 | KEN   | POR 7 | ESP 10 | ARG   | GRE Kesk. | NZL   | FIN 10 | CYP 6 | FRA   | ITA Kesk. |  | GBR 7 |  |  | 1 | 21. |
| 2000 | Subaru |  |  |  |  |  |  |  |  |  |  |  |  | AUS Kesk. |  |  |  | 1 | 21. |
| 2001 | Subaru | MON Kesk. | SWE 12 | POR Kesk. | ESP Kesk. | ARG   | CYP   | GRE Kesk. | KEN   | FIN 5 | NZL   | ITA Kesk. | FRA 6 | AUS   | GBR Kesk. |  |  | 3 | 19. |
| 2002 | Ford | MON 12 | SWE DNS | FRA 8 | ESP 8 | CYP 8 | ARG 4 | GRE 6 | KEN 4 | FIN 5 | GER 6 | ITA 5 | NZL Kesk. | AUS 5 | GBR 2 |  |  | 20 | 9. |
| 2003 | Ford | MON 4 | SWE 4 | TUR 6 | NZL Kesk. | ARG Kesk. | GRE 1 | CYP Kesk. | GER 5 | FIN 1 | AUS DSQ | ITA 3 | FRA Kesk. | ESP 3 | GBR Kesk. |  |  | 49 | 5. |
| 2004 | Ford | MON 2 | SWE 7 | MEX 1 | NZL 3 | CYP 2 | GRE Kesk. | TUR 24 | ARG Kesk. | FIN 2 | GER 4 | JPN 3 | GBR 3 | ITA Kesk. | FRA 1 | ESP 1 | AUS Kesk. | 79 | 3. |
| 2005 | Peugeot | MON 4 | SWE 2 | MEX 3 | NZL 5 | ITA 4 | CYP 3 | TUR 5 | GRE 8 | ARG 6 | FIN 3 | GER 4 | GBR Kesk. | JPN   | FRA   | ESP   | AUS   | 53 | 5. |
Muuta

Märtin on saanut Viron Punaisen Ristin ritarikunnan IV luokan kunniamerkin.
Lapin kesä

Lapin kesä voi tarkoittaa ainakin seuraavia asioita:
Lapin kesä, Eino Leinon runo
”Lapin kesä”, Vesa-Matti Loirin tunnetuksi tekemä, Eino Leinon samannimiseen runoon sävelletty musiikkikappale
Lapin kesä, Vesa-Matti Loirin kokoelmalevy
Lapin kesä, Vesa-Matti Loirin 20 suosikkia -sarjassa julkaistu kokoelmalevy
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Lapin kesä”, voi hakea sivunnimihaulla, laajalla sivunnimihaulla tai tekstihaulla.
Marssi (kappale)

| ”Marssi” Steen1 mukana Iso H & Redrama |
| --- | --- | --- |

Singlen tiedot
 Julkaistu: 2007
 Formaatti: CDS
 Tuottaja(t): Liukas Niklas Steen1 Iso H Redrama
 Tyylilaji: rap
 Levy-yhtiö: Monsp Records
Steen1:n muut singlet
| ”Terroristi” 2006 | ”Marssi” 2007 | ”Tennispallobiisi” 2011 |
"Marssi" on rap-artisti Seppo Lampelan Steen1 -nimellä alkuvuonna 2007 julkaistu single, jolla vierailevat Iso H & Redrama. Single julkaistiin SKP:n ehdokkaana olleen Steen1:n eduskuntavaalikampanjan yhteydessä. "Marssi" on Steen1:n kolmas singlejulkaisu ja se löytyy hänen Ajatusrikoksia -kokoelmaltaan. Redrama räppää kappaleella tapansa mukaan englanniksi.
Kappaleluettelo

Marssi
Marssi (Steen1 Remix)
Marssi (Liukas Remix)
Seppo Lampela
| --- | --- |
Studioalbumit::  Salaliittoteoria ·  Varasta pomolta ·  Runoja kontrollihuoneesta ·  Pesismaila ja ananas ·  Bensaahan ne pojat tuli hakemaan ·  Jedin paluu ·  Hipaisu ikuisuutta ·  Rikollinen
Kokoelmat::  Ajatusrikoksia
EP:t::  Nottinghamin paskasheriffi ·  Valkoinen jänis ·  Paskasheriffin paluu
Singlet::  "Samaa uudestaan" ·  "Terroristi" ·  "Marssi" ·  "Tennispallobiisi"
Kirjat::  Hullu klovni
Muut artikkelit::  Diskografia ·  Spürma ·  Taipan Circle ·  Astro
Lambdakalkyyli

Lambdakalkyyli (engl. lambda calculus) on formaalin laskennan malli. Sen avulla voidaan käsitellä matemaattisia ja laskennallisia ongelmia.
Lambdakalkyyli on Turing-täydellinen, eli sillä voidaan ilmaista mitä tahansa matemaattisia laskennan ongelmia.
Lambdakalkyyliä voidaan myös itsessään pitää ohjelmointikielenä.
Historiaa

Alonzo Church kehitti lambdakalkyylin kollegoineen 1920 ja 30-luvulla.
Korjattuaan ensiversionsa ongelmia Church julkisti vuonna 1936 tietojenkäsittelyyn sopivan osion, tyypittömän lambdakalkyylin. Myöhemmin 1940-luvulla Church julkisti yksinkertaisesti tyypitetyn lambdakalkyylin.
Funktionaaliset ohjelmointikielet perustuvat pitkälti lambda-kalkyyliin.
Peruskäsitteet

Lambdakalkyylin ilmaisu koostuu termeistä. Termit ovat muuttujat, lambda-abstraktiot, ja sovellukset. Muuttujia määritellään abstraktioilla, ja niitä käytetään sovelluksilla.
Peruskäsitteet > Termit

muuttuja, esim. i, x, v
abstraktio, käyttää symboleita . ja λ, esim. lambda λx.i
sovellus, esim. lambdojen y ja i sovellus: yi
Peruskäsitteet > Lambda

Lambda-abstraktiota symboloi kreikkalaisen aakkosten kirjain λ.
Peruskäsitteet > Churchin numeraalit

Numerot voidaan ilmaista monilla eri tavoin. Yksi tapa on Churchin numeraalit.
*0 := λfx. x
*1 := λfx. fx
*2 := λfx. f( fx )
*3 := λfx. f( f( fx ))
*jne.
Peruskäsitteet > Tyypitetty ja tyypittämätön

Tyypittämättömässä lambdakalkyylissä ei ole lainkaan valmiiksi määriteltyjä vakioita tai operaattoreita kuten numerot, aritmeettiset operaatiot tai ehtolauseet. Tarvittaessa ne määritellään, kuten esim. numerot Churchin numeraaleilla.
Tyypitetyssä lambdakalkyylissä jokaiselle termille tulee olla yksi tyyppi.
Massimo Troisi

Massimo Troisi Venetsian elokuvajuhlilla vuonna 1989.
Massimo Troisi (19. helmikuuta 1953 San Giorgio a Cremano – 4. kesäkuuta 1994 Rooma) oli italialainen näyttelijä, elokuvaohjaaja ja -käsikirjoittaja.
Hänen ensimmäinen elokuvansa oli vuonna 1981 valmistunut Ricomincio da tre, jonka hän ohjasi ja käsikirjoitti. Troisi sairasti nuorena reumakuumeen, mikä vaurioitti hänen sydäntään. Il Postino – Posteljoonin kuvausten jälkeen hänen oli tarkoitus mennä sydämensiirtoleikkaukseen. Troisi kuoli sydäninfarktiin nukkuessaan päivä kuvausten jälkeen. Hän ehti uransa aikana esiintyä 12 elokuvassa. Hän oli postuumisti ehdolla vuoden 1996 Oscar-gaalassa parhaan miespääosan ja sovitetun käsikirjoituksen kategorioissa.
Aiheesta muualla

Massimo Troisi Elonetissä.
Marssi Roomaan

Marssi Roomaan (ital. Marcia su Roma) oli Italiassa lokakuussa 1922 järjestetty mielenosoitus ja vallankaappaus, joka päättyi Benito Mussolinin johtaman Kansallisen fasistipuolueen (ital. Partito Nazionale Fascista, PNF) valtaannousuun.
Italian niukaksi jääneet hyödyt ensimmäisen maailmansodan jälkeisestä Pariisin rauhankonferenssista ja siitä kummunnut pelko sosialistisesta vallankumouksesta loivat laaja-alaisen tyytymättömyyden italialaisessa yhteiskunnassa, mikä lopulta raivasi tietä Mussolinin valtaannousulle. 24. lokakuuta 1922 PNF:n johtajat suunnittelivat lokakuun 28. päivälle vallankaappauksen, jossa aseistautuneet fasistijoukot, mustapaidat (ital. Camicie Nere), marssisivat Italian pääkaupunkiin Roomaan ja valloittaisivat strategisia paikkoja ympäri Italiaa. Mussolini seurasi tilanteen etenemistä Milanossa ja jätti järjestelytoimet alaisilleen. Päivästä alkoi fasistinen ajanlasku.
28. lokakuuta pääministeri Luigi Factan hallitus määräsi Rooman piiritettäväksi mutta kuningas Viktor Emanuel III päätti kieltäytyä allekirjoittamasta määräystä. Tämä tarkoitti sitä, ettei Mussolinin pysäyttämiseen tarvittua armeijaa kutsuttu vastustamaan fasisteja. Syistä Viktor Emanuelin kieltäytymiselle on kiistelty; on ehdotettu, että hän olisi pelännyt menettävänsä valtaistuimen kieltäytyessään yhteistyöstä fasistien kanssa, halunnut estää sisällissodan tai toivonut voivansa neutralisoida fasistien vaikutusvallan kytkemällä heidät valtionhallintoon.
Nyt tilanteen hallinnasta itsevarma Mussolini vaati myös hallituksen hallintaansa, ja 29. lokakuuta kuningas pyysi häntä muodostamaan hallituksen. Mussolini matkusti Milanosta junalla ja saapui Roomaan 30. lokakuuta ennen varsinaisten fasistijoukkojen saapumista. Pääministeriksi tullut Mussolini järjesti voitonriemuisan juhlan seuraajilleen osoittaakseen fasistipuolueen kannatuksen vallalleen.
Aiheesta muualla

Kuvia tai muita tiedostoja aiheesta Marssi Roomaan Wikimedia Commonsissa
Marco Borradori

Marco Borradori
Marco Borradori (6. kesäkuuta 1959 Sorengo – 11. elokuuta 2021 Lugano) oli sveitsiläinen asianajaja ja poliitikko.
Borradori valmistui vuonna 1983 oikeustieteestä Zürichin yliopistosta, ja kolme vuotta myöhemmin hän sai asianajajan lisenssinsä. Borradori tuli vuonna 1991 mukaan politiikkaan Ticinon liigan kautta. Hän oli vuosina 1992–1995 edustajana Sveitsin kansallisneuvostossa, ja vuonna 1995 hänet valittiin Ticinon kantonin hallitukseen. Hänen vastuullaan olivat kantonin alueen hallinnointi, suunnittelu ja kehittäminen.
Borradori valittiin vuonna 2013 Luganon pormestariksi. Hän voitti vaaleissa edellisen pormestarin Giorgio Giudicin. Hän toimi pormestarina kuolemaansa 2021 saakka. Borradori kuoli saatuaan sydänkohtauksen juoksulenkillä.
Lapin kauppakamari

Lapin kauppakamari on edunvalvonta- ja kouluttajajärjestö, joka valvoo Lapin alueen yritysten etua maakunnallisessa ja valtakunnallisessa päätöksenteossa. Lapin kauppakamari on osa kauppakamarien valtakunnallista verkostoa.
Sen toimitusjohtajana toimii Liisa Ansala. Lapin kauppakamari valittiin Vuoden kauppakamariksi vuonna 2023.
Leptokaryá

| Leptokaryá Λεπτοκαρυά |
| --- | --- |
 Leptokaryán kaupunkia.
 Leptokaryá
 Koordinaatit: 40°3′30″N, 22°33′49″E 
Valtio:  Kreikka
Hajautetun hallinnon alue:  Makedonia jaTraakia
Alue:  Keski-Makedonia
Alueyksikkö:  Pieria
Kunta:  Dío-Ólympos
Hallinto:  
 – Asutustyyppi:  kaupunki
 – Kallikrates-koodi:  1102020101
Väkiluku (2011):  3 700
Aikavyöhyke:  UTC+2
 – Kesäaika:  UTC+3
Infobox OKVirheellinen NIMI-arvo: 
Leptokaryá (kreik. Λεπτοκαρυά; myös transl. Leptokariá) on Kreikan kaupunki, joka kuuluu hallinnollisesti Dío-Ólympoksen kuntaan, Pierian alueyksikköön ja Keski-Makedonian alueeseen. Se muodostaa oman kaupunkiyhdyskuntansa (Δημοτική Κοινότητα Λεπτοκαρυάς, Dimotikí Koinótita Leptokaryás). Kaupungin väkiluku on 3 700 (vuonna 2011).
Pyhän Nikolaoksen (Ágios Nikólaos) kirkko.
Leptokaryán pieni kaupunki sijaitsee Egeanmeren rannalla Ólympos-vuoren itäpuolella, noin 24 kilometriä etelään Katerínista. Kaupungin halki kulkee Pireus–Platý-rautatie, ja siellä on Leptokaryán rautatieasema. Kaupungin länsipuolitse kulkee A1-valtatie (E75).
Kaupungin pääkirkko on omistettu Pyhälle Nikolaokselle (Ágios Nikólaos). Kaupungin nähtävyyksiin kuuluu Ólympoksen geologinen historiallinen museo.
Aiemmin kaupunki kuului Anatolikós Ólympoksen kuntaan ja vuodesta 2011 lähtien Dío-Ólympoksen kunnan Anatolikós Ólympoksen kunnallisyksikköön.
Aiheesta muualla

Kuvia tai muita tiedostoja aiheesta Leptokaryá Wikimedia Commonsissa